የመንግሥት የከፍተኛ ትምህርት ተቋማት የቅበላ መርሐ ግብር ይፋ ሆነ
በዩኒቨርሲቲዎች ጥቅምት 3 ቀን መደበኛ ትምህርት ይጀመራል  አዲስ አበባ፡- በመንግሥት የከፍተኛ ትምህርት ተቋማት የቅበላ መርሐ ግብር ይፋ ተደርጓል። በዚህም መሰረት ነባር የመንግሥት ዩኒቨርሲቲ ተማሪዎች ምዝገባቸው እና አስፈላጊ ዝግጅቶችን አጠናቀው ጥቅምት 3 ቀን 2012 ዓ.ም መደበኛ ትምህርት እንደሚጀምሩ የሳይንስና ከፍተኛ ትምህርት ሚኒስቴር አስታወቀ። የሳይንስና ከፍተኛ ትምህርት ሚኒስትር ፕሮፌሰር ሒሩት ወልደማርያም ትናንትና መግለጫ ሰጥተዋል። በወቅቱ እንደገለጹት፤ ነባር የከፍተኛ ትምህርት ተቋሟት ተማሪዎች ምዝገባ ከመስከረም 5 እስከ 25 ቀን 2012 ዓ.ም ድረስ እንዲሁም አዲስ ገቢ ተማሪዎች ደግሞ ከመስከረም 25 እስከ መስከረም 29 ቀን ድረስ ምዝገባ እንዲያከናውኑ ቀነ ቀጠሮ ተይዟል። እንደ ፕሮፌሰር ሂሩት ወልደማርያም ገለጻ፤ ዘንድሮ 142 ሺህ 943 ተማሪዎች በመንግሥት የከፍተኛ ትምህርት ተቋማት ይደለደላሉ። ወደ ከፍተኛ የትምህርት ተቋማት የሚመደቡ ተማሪዎች የዩኒቨርሲቲዎችን ሕግ አክብረው ለመንቀሳቀስ ወደ ተቋማቱ ከመሔዳቸው በፊት በየወረዳቸው ስልጠና ከወሰዱ በኋላ በቆይታቸው የግልና የጋራ ኃላፊነታቸውን ለመወጣት የሚያስችል ቅጽ እንዲፈርሙ ይደረጋል። ተማሪዎቹ በዩኒቨርሲቲ ቆይታቸው የሌላውን ኃይማኖት፣ ፖለቲካዊ እሳቤና ብሔር የሚያጣጥልና የሚያጎድፍ ጽሑፍና ምልክት ያለባቸውን አልባሳት መልበስ ወይም ቁሳቁሶችን መያዝ የማይፈቀድላቸው ሲሆን ድርጊቱ ተፈጽሞ ሲገኝ ተጠያቂነት ያስከትላል። በማንኛውም ሁኔታ ተማሪዎች የዲስፕሊን ጥፋት ላይ የሚሳተፉ እንደማይታለፉ የገለጹት ፕሮፌሰር ሒሩት፣ በዩኒቨርሲቲው ንብረት ላይ ጉዳት ቢያደርሱና ለጥፋቱ ተባባሪ ሆነው ከተገኙ ያለምንም ቅድመ ሁኔታ የንብረቱን የዋጋ ግምት እንዲከፍሉ እንደሚደረግ ገልጸዋል። እንደእርሳቸው።በዚህም ህግ፣ ህክምና፣ የእንስሳት ህክምና፣ ፋርማሲ እና ኢንጂነሪንግ ይመደባሉ። የሌሎቹ የሙያ መስኮች ምደባ የሚደረገው ከአንድ ዓመት የትምህርት ቆይታ በኋላ የተማሪዎችን ዓመታዊ ውጤት መሠረት በማድረግ ነው። ሠላማዊ የመማር ማስተማር ሂደትን የማረጋገጥና የማስቀጠል ሥራን በተመለከተም ዩኒቨርሲቲዎች በመተሳሰብ፣ በመተባበርና በፍቅር ከሌሎች ጋር አብሮ የመኖር ጥበብ ማሠልጠኛ መድረክ መሆናቸውን ሚኒስትሯ ገልፀዋል፡፡ እንደ ሚኒስትሯ ከሆነ፤
በ2012 ትምህርት
ዘመን በፍኖተ ካርታው
ጥናት ምክረ ሐሳብ
መሠረት የነባሩን ሥርዓተ
ትምህርት ጉድለቶች የሚሞሉ
የጋራ ኮርሶች ተለይተው
ለተማሪዎች እንዲሰጡ ዝግጅት
ተደርጓል፡ ፡ በዚህም
የመጀመሪያ ዲግሪ ትምህርት
ዝቅተኛ ቆይታ ጊዜ
አራት ዓመት መደረጉን
እና በተከለሰው ሥርዓተ
ትምህርት መሠረት የመጀመሪያ
ዓመት ተማሪዎች የመጀመሪያ
ሴሚስተር ቅበላ በአራት
ዘርፎች በተፈጥሮ ሳይንስ፣
በተፈጥሮ ሳይንስ በመምህርነት፣
በማህበራዊ ዘርፎች እና
በማህበራዊ ሳይንስ በመምህርነት
መሆናቸው ተጠቁሟል፡፡ በሁለተኛው
ሴሚስተር ደግሞ የተማሪዎችን
የመጀመሪያ ሴሚስተር ውጤት
መሠረት በማድረግ በአምስት
የሙያ መስኮች ምደባ
ይደረጋል።አዲስ ዘመን መስከረም 10/2012